Claude Giroux

**Claude Giroux** (* 12. január 1988, Hearst, Ontário, Kanada) je kanadský hokejový útočník pôsobiaci v kanadsko-americkej profesionálnej lige NHL. Hráva na pozícii centra.

## Klubový hokej
### Juniorská kariéra
Claude Giroux začínal s hokejom v rodnom meste Hearst v Ontariu, kde hrával za Hearst Lumber Kings. Po sezóne 2001/02 sa s rodinou presťahoval do Orleans, čo je predmestie Ottawy, konkrétne do časti Cumberland. Tu hrával mládežnícke súťaže za Cumberland Barons. V sezóne 2004/05 už hral v Cumberlande Kanadskú juniorskú hokejovú ligu (CJHL) za tím Cumberland Grads. Pre infekčné ochorenie odohral len 48 stretnutí, v ktorých, ale zaznamenal 40 bodov a v súťaži CJHL bol vyhlásený za nováčika roku.

Do hlavných juniorských súťaží, ale nebol nikdy draftovaný. Do jednej z nich, do ligy QMJHL sa dostal po tom čo ho klub Gatineau Olimpiques pôsobiaci v tejto lige pozval, ako voľného hráča do svojho tréningového kempu, kde presvedčil a podpísal s klubom zmluvu. V sezóne 2005/06 za tím Gatineau Olimpiques odohral v základnej časti 69 stretnutí počas ktorých zaznamenal 103 bodov a bol vyhlásený za nováčika roku. Po tejto sezóne bol draftovaný do kanadsko-americkej NHL. V prvom kole si ho z 22 miesta vybral klub Philadelphia Flyers.
left|náhľad|Claude Giroux v drese Gatineau Olimpiques v roku 2007

Nasledujúcu sezónu sa stal v tíme Gatineau Olimpiques asistent kapitána a v tíme prekonal aj svoj rekord v kanadskom bodovaní z minulej sezóny, keď v 63 zápasoch nazbieral až 112 bodov za 48 gólov a 64 asistencií. V tejto sezóne si prvýkrát vyskúšal aj profesionálny hokej, keď nastúpil v súťaži AHL za farmársky tím Philadelphie Flyers, ktorým bol klub Philadelphia Phantoms. Za Phantoms nastúpil v piatich stretnutiach v ktorých získal 2 kanadské body za jeden gól a jednu asistenciu.

V novej sezóne opäť hrával v súťaži QMJHL za tím Gatineau Olimpiques. Aj v tejto sezóne bol v tíme asistentom kapitána. Rovnako ako predošlé dve sezóny aj vo svojej tretej sezóne v drese Olimpiques bol veľmi produktívny, keď v 55 zápasoch nazbieral 106 kanadských bodov. V tejto sezóne bol aj povolaný Philadelphiou Flyers do prvého tímu. Debut v NHL absolvoval proti klubu Ottawa Senators. Sezónu, ale dohral za Gatineau Olmpiques. S tímom Olimpiques vyhral finálovú sériu súťaže QMJHL nad klubom Rouyn-Noranda Huskies 4 – 1 na zápasy a s klubom tak získali President Cup, ktorý získava šampión tejto súťaže. Zároveň získal Guy Lafleur Trophy, ktorá sa udeľuje v lige QMJHL najužitočnejšiemu hráčovi play-off. V tejto sezóne si zahral aj za kanadskú reprezentáciu do 20 rokov na Majstrovstvách sveta juniorov, kde odohral 7 stretnutí v ktorých zaznamenal 6 kanadských bodov za 2 góly a 4 asistencie. S kanadskou reprezentáciou získal zlatú medailu. Sezóna 2007/08, tak bola pre Clauda Girouxa veľmi úspešná. Stal sa šampiónom QMJHL, získal Guy Lafleur Trophy pre najužitočnejšieho hráča play-off QMJHL, debutoval v NHL a zahral si za kanadskú reprezentáciu na Majstrovstvách sveta juniorov s ktorou získal zlatú medailu.

### Profesionálna kariéra
Ako už bolo vyššie uvedené, prvý kontakt s profesionálnym hokejom mal Claude Giroux už v sezóne 2006/07, keď nastúpil vo farmárskej lige AHL za klub Philadelphia Phantoms v piatich stretnutiach v ktorých si pripísal aj prvé body medzi profesionálmi. Sezónu, ale odohral v juniorskej lige QMJHL. Prvý kontakt s NHL mal o sezónu neskôr, keď odohral v kanadsko-americkej NHL v drese tímu Philadelphia Flyers svoje prvé dve stretnutia.

Z juniorského do profesionálneho hokeja, ale naplno prestúpil v sezóne 2008/09. Pred začiatkom tejto sezóny prišiel do tréningového kempu klubu Philadelphia Flyers. V kempe si, ale miesto v prvom tíme Flyers nevybojoval a bol poslaný do farmárskej ligy AHL, kde hral za farmárske mužstvo Philadelphie Flyers, ktorým bola Philadelphia Phantoms. V tíme Phantoms sa veľmi rýchlo aklimatizoval na profesionálny hokej. V decembri bol vyhlásený za nováčika mesiaca za jeho osem gólov a šesť asistencií v ôsmych dueloch. Následne bol po vianočnej prestávke povolaný do prvého tímu Flyers, kde už ostal do konca sezóny. Svoj prvý bod v NHL zaznamenal proti tímu Vancouver Canucks, keď nahral na gól Jeffovi Carterovi. V nasledujúcom zápase proti Anaheimu Ducks utrpel Claude Giroux otras mozgu, keď ho do hlavy trafil lakťom hráč Anaheimu Ducks Corey Perry. Claude Giroux stretnutie síce dohral, ale v nasledujúcich piatich dueloch nenastúpil. Corey Perry bol suspendovaný na štyri stretnutia.

Svoj prvý gól v NHL strelil 27. januára 2009 Floride Panthers, brankárovi Tomášovi Vokounovi. V sezóne si zahral s Philadelphiou aj play-off, kde nastúpili proti tímu Pittsburgh Penguins. Philadelhia Flyers, ale cez Penguins do ďalšieho kola play-off neprešla a sezóna sa pre klub skončila. Aj v play-off proti Pitsburghu Penguins zaznamenal Claude Giroux svoje prvé body, keď strelil svoje prvé dva góly v play-off a na ďalšie tri nahral. Počas sezóny odohral za Flyers v základnej časti 42 stretnutí v ktorých získal 27 kanadských bodov za 9 gólov a 18 asistencií. Prvú polovicu sezóny odohral na farme v AHL za Philadelphiu Phantoms, v ktorej drese odohral 33 zápasov v ktorých nazbieral 34 kanadských bodov za 17 gólov a rovnaký počet asistencií.

V sezóne 2009/10 odohral Giroux za Flyers všetkých 82 zápasov v základnej časti počas ktorých získal 47 kanadských bodov za 16 gólov a 31 asistencií. Po skončení základnej časti skončilo mužstvo Flyers vo východnej konferencii na siedmom mieste s 88 bodmi. Posledný postupujúci Montreal Canadiens mal rovnako bodov a prvý nepostupujúci tím New York Rangers mal len o bod menej. V prvom kole play-off narazili Flyers na New Jersey Devils, ktoré vyradili 4 – 1 na zápasy a postúpili tak do konferenčného semifinále, kde ich čakal Boston Bruins. Boston Bruins zdolali 4 – 3 na zápasy a postúpili do konferenčného finále, kde ich čakal Montreal Canadiens. Flyers prešli aj cez Montreal a získali, tak Prince of Wales Trophy, ktorú získava víťaz východnej konferencie a postúpili, tak do finále, kde proti nim nastúpilo mužstvo Chicago Blackhawks. V tretom finálovom zápase strelil Claude Giroux víťazný gól v predĺžení, ale Flyers napokon prehrali finálovú sériu 2 – 4 na zápasy. Zo zisku Stanley Cupu sa tak tešili hráči Chicaga Blachawks.

Aj v sezóne 2010/11 odohral Claude Giroux za Philadelphiu všetkých 82 stretnutí v základnej časti. V kanadskom bodovaní si riadne polepšil, keď oproti 47 bodom z minulej sezóny nazbieral tentoraz až 76 bodov za 25 gólov a 51 asistencií. l8. novembra podpísal s Philadelphiou Flyers novú zmluvu na tri sezóny. 11. januára bol nominovaný do All-Star Game. Po skončení základnej časti skončila Philadelphia Flyers na druhom mieste za Washingtonom Capitals so ziskom 106 bodov, čo bolo riadne zlepšenie oproti minulej sezóne, keď sa do play-off nominovali až zo siedmeho miesta. V prvom kole vyradili Buffalo Sabres 4 – 3 na zápasy. V druhom kole, ale nestačili na neskoršieho víťaza Stanley Cupu, na tím Boston Bruins, ktorému podľahli 0 – 4 na zápasy. V tejto sezóne odohral Claue Giroux svoj 200 zápas v NHL, ktorý odohral proti tímu New York Islanders. Po skončení sezóny získal aj klubové ocenenie Bobby Clarke Trophy za najužitočnejšieho hráča tímu.
left|náhľad|Claude Giroux počas play-off 2011/12

Pred sezónou 2011/12 vymenila Philadelphia Flyers svojich dvoch elitných útočníkov. Do tímu Columbus Blue Jackets putoval Jeff Carter a do Los Angeles Kings smeroval Brad Richards. Claude Giroux sa stal jedným zo štvorice hráčov, ktorí boli asistentmi kapitána. Ďalší hráči, ktorí nosili "A" boli Daniel Briere, Jaromír Jágr a Kimmo Timonen, kapitánom bol Chris Pronger. Giroux hral v útoku spoločne s Jaromírom Jágrom a Scottom Hartnellom. Počas sezóny bol vážnym kandidátom na zisk Hart Memorial Trophy, ktorá sa každoročne udeľuje najužitočnejšiemu hráčovi základnej časti. Cenu napokon získal Jevgenij Malkin, ktorý Clauda Girouxa obehol o 16 bodov. Aj v tejto sezóne bol nominovaný do Al-Star Game. Claude Giroux si, ale aj tentoraz vylepšil osobné rekordy v počte nahraných kanadských bodov. Počet 76 bodov z minulej sezóny vysoko prekonal, keď ich nahral až 96 za 28 gólov a 65 asistencií. V základnej časti vynechal štyri stretnutia. Po skončení základnej časti skončila Philadelphia Flyers na piatom mieste s počtom 103 bodov. V prvom kole narazila na Pittsburgh Penguins. V druhom zápase tejto série, ktorý sa hral 13. apríla 2012 strelil Claude Giroux svoj prvý hetrik v profesionálnej kariére a pripísal si aj tri asistencie a vytvoril tak nový klubový rekord. V tomto zápase si pripísal aj tri asistencie s čím vytvoril rekord Philadelphie v play-off. Philadelphia napokon vyhrala túto sériu 4 – 2 na zápasy a postúpila do ďalšieho kola, kde narazila na tím New Jersey Devils. Vo štvrtom zápase tejto série, ktorý sa hral 7. mája 2012, Claude Giroux atakoval hitom na hlavu hráča New Jersey Devils Dainiusa Zubrusa, za čo dostal dištanc na jeden zápas. Sezóna sa tak pre Clauda Girouxa a zároveň aj pre Philadelphiu Flyers skončila v konferenčnom semifinále, keďže tím New Jersey Devils vyhral túto sériu 4 – 1 na zápasy. Aj v tejto sezóne získal klubové ocenenia Philadelphie Flyers, keď okrem Bobby Clarke Trophy získal aj cenu Toyota Cup.

V sezóne 2012/13 nastala v NHL výluka a Claude Giroux a jeho spoluhráč z Phladelphie Flyers Daniel Briere išli hrať do Nemecka do ligy DEL za klub Eisbären Berlín. Vo svojom deviatom stretnutí za tento tím utrpel zranenia krku a ramien a vrátil sa do Severnej Ameriky, kde nehral za žiadny tím z nižšej súťaže po zvyšok lockautu. Keď sa výluka skončila, tak bol Claude Giroux vymenovaný v poradí 19 kapitánom tímu, keď kapitánske "C" prevzal na dobu neurčitú po zranenom Chrisovi Prongerovi. Giroux mal do sezóny slabší štart, keď v prvých 13 dueloch získal len sedem kanadských bodov. V mužstve už nebol Jaromír Jágr, ktorý podpísal, ako voľný hráč zmluvu s klubom Dallas Stars. Jeho hra sa začala zlepšovať, keď mu na pravé krídlo prišiel Jakub Voráček. Do konca základnej časti bol Giroux štvrtým najproduktívnejším hráčom v lige. V skrátenom ročníku odohral Giroux za Flyers 48 zápasov v ktorých nazbieral 48 kanadských bodov za 13 gólov a 35 asistencií. Philadelphia Flyers sa, ale prvýkrát od sezóny 2006/07 neprebojovala do play-off. Aj v tejto sezóne získal kluobové ocenenie Toyota Cup. Skončením základnej časti sa, ale sezóna pre Girouxa neskončila. Prvýkrát si zahral za kanadskú seniorskú reprezentáciu na Majstrovstvách sveta. V ôsmych stretnutiach na Majstrovstvách sveta strelil 3 góly a na 5 nahral.

5. júla 2013 podpísal z Philadelphiou Flyers dlhoročnú zmluvu na osem rokov za 66,2 milióna dolárov.

Začiatok sezóny 2013/14 bo pre Philadelphiu Flyers katastrofálny, keď z prvých ôsmych zápasov vyhrali len jeden duel. Claude Giroux nebol výnimkou a tiež sa mu nedarilo. V prvých 15 stretnutiach získal len sedem asistencií. Napokon sa, ale tímu a aj Girouxovi začalo dariť. 12. apríla bol tretím v lige v kanadskom bodovaní. V základnej časti odohral všetkých 82 zápasov v ktorých nazbieral 86 kanadských bodov za 28 gólov a 58 asistencií. Flyers skončili v základnej časti na treťom mieste v Metropolitnej divízii a v prvom kole play-off narazili na tím New York Rangers. Tím z Manhattanu bol, ale nad sily Flyers, keď im podľahli 3 – 4 na zápasy. V sérii proti New York Rangers nastúpil vo všetkých siedmych stretnutiach. Pripísal si v nich 2 góly a 4 asistencie. Po sezóne bol nominovaný na Hart Memorial Trophy, ktorá sa každoročne udeľuje pre najužitočnejšieho hráča v základnej časti a Lester B. Pearson Award, ktorá sa udeľuje od roku 1971 pre najužitočnejšieho hráča v základnej časti podľa hlasovania hráčov. Obe ceny, ale napokon získal Sidney Crosby. Claude Giroux, ale získal dve klubové ocenenia Bobby Clarke Trophy a Toyota Cup.

Sezóna 2014/15 bola pre Clauda Girouxa už tretia v ktorej bol v pozícii kapitána tímu. V základnej časti vynechal len jeden duel. v 81 stretnutiach základnej časti nahral 73 kanadských bodov za 25 gólov a 48 asistencií. Počas sezóny si zahral aj v All-Star Game. Philadelphia Flyers sa, ale v tejto sezóne neprebojovala do play-off. Sezóna sa tak pre Clauda Girouxa skončila po základnej časti. Aj v tejto sezóne sa mu podarilo získať klubové ocenenie Toyota Cup.

### Osobné úspechy
## Individuálne úspechy
*2004/05 – **CJHL** – nováčik roku
*2005/06 – **QMJHL** – nováčik za mesiace december 2005 a marec 2006
*2005/06 – **QMJHL** – hral v CHL Top Prospects Game – 40 najlepších hráčov proti sebe
*2005/06 – **QMJHL** – All-Rookie Team QMJHL
*2005/06 – **QMJHL** – All-Rookie Team v celej CHL (QMJHL, OHL, WHL)
*2005/06 – **QMJHL** – najlepší útočník za mesiac september
*2007/08 – **QMJHL** – **Guy Lafleur Trophy** – najužitočnejší hráč play-off
*2007/08 – **QMJHL** – Prvý All-Star Team QMJHL
*2007/08 – **QMJHL** – Prvý All-Star Team celej CHL (QMJHL, OHL, WHL)
*2008/09- AHL – nováčik za mesiac december
*2010/11 – NHL – hral v All-Star Game
*2011/12 – **NHL** – hral v All-Star Game
*2011/12 – **NHL** – najviac gólov v play-off
*2014/15 – **NHL** – hral v All-Star Game
*2015/16 – **NHL** – hral v All-Star Game

## Tímové úspechy
*2007/08 – **QMJHL** – **President Cup** – víťaz ligy QMJHL s tímom Gatineau Olimpiques
*2007/08 – **Majstrovstvá sveta juniorov** – Zlatá medaila z juniorskou reprezentáciou Kanady
*2009/10 – NHL – Prince of Wales Trophy – tímové ocenenie s klubom Philadelphia Flyers za víťaza východnej konferencie

## Klubové ocenenie tímu Philadelphia Flyers
*2010/11 – **Bobby Clarke Trophy** – cena udeľovaná pre najžitonejšieho hráča tímu
*2011/12 – **Bobby Clarke Trophy**
*2011/12 – **Toyota Cup** – cena udeľovaná pre hráča, ktorý získa v základnej časti najviac bodov za hviezdu zápasu (5 bodov za prvú hviezdu zápasu, 3 body za druhú hviezdu zápasu a 1 bod za tretiu hviezdu zápasu)
*2012/13 – **Toyota Cup**
*2013/14 – **Bobby Clarke Trophy**
*2013/14 – **Toyota Cup**
*2014/15 – **Toyota Cup**

## Rekordy
*2007/08 – **Gatineau Olimpiques** – 51 kanadských bodov v 19 dueloch play-off
*2011/12 – **Philadelphia Flyers ** – 6 kanadských bodov v jednom zápase play-off za tri góly a tri asistencie

## Štatistiky – Základná časť

## Štatistiky – Play-off

## Reprezentačná kariéra

## Zdroj
* 

Kategória:Osobnosti z Ontária
Kategória:Kanadskí hokejisti
Kategória:Kanadskí hokejoví strední útočníci
Kategória:Hráči Philadelphia Flyers
Kategória:Hráči Eisbären Berlin
Kategória:Majstri sveta v ľadovom hokeji
Kategória:Hráči Philadelphia Phantoms
Kategória:Hráči Florida Panthers
Kategória:Hráči Ottawa Senators
Kategória:Hokejisti draftovaní klubom Philadelphia Flyers
Kategória:Účastníci MS v hokeji 2013
Kategória:Účastníci MS v hokeji 2015
Kategória:Účastníci MS v hokeji 2017
Kategória:Kanadské osobnosti francúzskeho pôvodu